ועדת החינוך, התרבות והספורט, כנסת 18, פרוטוקול מספר 348, 2011-01-12 09:30

זבולון אורלב: שלום לכולם, אני מתכבד לפתוח את הישיבה המיוחדת והחגיגית המשותפת של ועדת החינוך, התרבות והספורט של הכנסת יחד עם ועדת העלייה, הקליטה והתפוצות של הכנסת, לכבוד התכנסות הועידה העולמית ה-12, הי"ב, של תנועת בני עקיבא העולמית.

זבולון אורלב: כשקיבלתי את ההזמנה וראיתי שכתוב עליה בשליחות המדינה, אמרתי אוי וי, מה?

זבולון אורלב: ועידה  זה בשליחות המדינה?

זבולון אורלב: 80 שנה אנחנו בשליחות המדינה?

זבולון אורלב: ואני הרי גם בוגר בני עקיבא.

זבולון אורלב: בעוונותיי לא בוגר בני עקיבא העולמית, בוגר בני עקיבא בישראל.

זבולון אורלב: נולדתי בארץ, לא זכיתי לקיים את המצווה הציונית אולי החשובה ביותר, מצוות העלייה, אבל אני בטוח שהכוונה בשליחות המדינה זה לתת דגש יתר.

זבולון אורלב: אנחנו אנשי הציונות הדתית, אנחנו נטועים עמוק בשליחותה של המדינה בכל מערכותיה בשיתוף מלא יחד עם כל חלקי העם ללא יוצא דופן יחד עם כל התנועה הציונית על כל חלקיה ועל כל גווניה.

זבולון אורלב: הוועידה העולמית בהחלט מציינת תקופה וגם פותחת תקופה ומציבה חזון חדש, ואנחנו היום רוצים לקיים דיון בהשתתפות של חברי כנסת שיצטרפו אלינו במהלך הישיבה, ואני אומר לחברי הוועידה שבשעה זו מתקיימים בערך בין 14 ל-15 ישיבות של ועדות שונות בכנסת וחברי הכנסת נעים כל הזמן.

זבולון אורלב: אין להם רק ועדה אחת,  ולכן אנחנו נראה תנועה של חברי כנסת נכנסים ויוצאים.

זבולון אורלב: איתנו גם נמצא חבר הכנסת זאב בילסקי שיש לו זכויות מיוחדות בהתכנסות הזאת כיוון שהוא קודם כל היה שליח של הסוכנות היהודית בדרום אפריקה, ולא רק זה הוא התחתן שם גם עם חברת תנועת נוער והעלה אותה לארץ.

זבולון אורלב: אז יש לו מצווה גדולה.

זבולון אורלב: לאחר מכן הוא גם היה יושב ראש המוסדות הלאומיים, יושב ראש הסוכנות היהודית וההסתדרות הציונית העולמית כאשר הציונות עדיין הייתה מחוברת יחד עם הסוכנות.

זבולון אורלב: אז הוא גם כן מכבד אותנו בהשתתפותו ויתרום לנו מדבריו.

זבולון אורלב: רצינו לקיים את הישיבה הזאת כאן בכנסת כדי גם לבטא את ההוקרה ואת ההערכה שיש לכנסת ישראל לפעילות של כלל תנועות הנוער הציוניות העולמיות.

זבולון אורלב: נמצא איתנו גם כן סרחיו אדלשטיין שהוא יושב ראש משותף של כל תנועות הנוער הציוניות העולמיות, ונמצאים איתנו עוד חברים אחרים מתנועות הנוער הציוניות העולמיות.

זבולון אורלב: לאחרונה הקמנו שדולה של חברי כנסת שתסייע לתנועות הנוער הציוניות העולמיות.

זבולון אורלב: מאחר והסוכנות היהודית לצערנו יורדת באחריות שלה בסיוע ובתמיכה שלה בתנועות הנוער הציוניות העולמיות.

זבולון אורלב: אנחנו חושבים שממשלת ישראל צריכה להגדיל ולהגביר את הסיוע שלה לתנועות הנוער הציוניות העולמיות.

זבולון אורלב: כמובן הערכה האישית מאוד עמוקה לתנועת הנוער בני עקיבא העולמית שיש לה בהחלט זכויות גדולות בעשייה הציונית.

זבולון אורלב: היא תנועת נוער ציונית עולמית מובילה.

זבולון אורלב: אני חושב שעל זה אין מחלוקת בין כל תנועות הנוער.

זבולון אורלב: היא בין הגדולות ביותר מבין תנועות הנוער הציוניות ולכן חשבנו שזה ראוי וחשוב שהכנסת תציין את זה בישיבה מיוחדת.

זבולון אורלב: אנחנו כרגע גם משודרים בשידור ישיר בערוץ הכנסת ועם ישראל צופה בנו.

זבולון אורלב: אנחנו נאפשר למזכ"ל התנועה שמגיע לו מזל טוב על היבחרו מחדש להיות מזכ"ל התנועה לקדנציה נוספת, מר זאב שוורץ לומר דברי פתיחה.

זבולון אורלב: לאחר מכן נתחיל את הדיון, גם עם חברי הכנסת וגם עם האורחים שלנו.

זאב שוורץ: התבקשתי על ידי הנשיאות של הוועידה לייצג ולפתוח.

זאב שוורץ: אנחנו רואים בישיבה הזאת ישיבה מן המניין של הוועידה העולמית.

זאב שוורץ: קודם כל תודות למארחים שלנו שבחרנו לקיים ועידה עולמית בשליחות המדינה.

זאב שוורץ: זה היה חלק אינטגראלי לבוא לכנסת ישראל שבעצם אנחנו כולנו כאן במעמד של ועידה עולמית של כ-150 צעירים מ-35 מדינות, 70 ערים, 150 סניפים מרחבי העולם שמתכנסים לדון, ללבן סוגיות של תנועת הנוער, והפעם כפי שנאמר בשליחות המדינה.

זאב שוורץ: בחרנו את הפסוק מישעיהו, "את מי ישלח מי ילך לנו ואומר, הנני שלחני".

זאב שוורץ: ואנחנו כאן, ובעצם בבית הזה, לקיים דיון מאוד ענייני על עתידנו כתנועת נוער.

זאב שוורץ: האתגרים שעומדים על סדר היום של יהדות התפוצות והציבור בישראל, ואני אומר לדוברים חשוב לנו גם לשמוע מכם שבחים אבל בעיקר אנחנו באים לכאן לשמוע מכם, תאתגרו אותנו, תגידו מה דעתכם עם האתגרים שניצבים מול בני עקיבא ובכלל תנועות הנוער היום, תנו לנו משימות בשם כנסת ישראל.

זאב שוורץ: אנחנו כאן, ותעזרו לנו גם לתקצב ולממש את המשאלה שאתם תגידו בעוד כמה רגעים.

זאב שוורץ: בשם התנועה העולמית של בני עקיבא אנחנו גאים לפתוח כאן את הישיבה החשובה הזאת במעמד ועדת החינוך ועדת העלייה והקליטה  בכנסת ישראל.

זבולון אורלב: אני בטוח שבמהלך הדיון הזה יעלו האתגרים.

זבולון אורלב: אולי נחדד אותם יותר אם כי אני חושב שהדברים העיקריים ידועים.

זבולון אורלב: דבר ראשון כמובן זה מצוות העלייה שצריך לפרט אותה יותר, צריך להרחיב אותה יותר.

זבולון אורלב: אנחנו היינו רוצים לראות את העם היהודי על כל צעיריו וזקניו עולים לארץ, יחד כמובן עם המאבק על הזהות היהודית של העם היהודי בתפוצות.

זבולון אורלב: לצערנו שיעורי ההתבוללות ידועים ואולי המחסום היחידי והעיקרי בפני ההתבוללות זה החינוך היהודי, הזהות היהודית.

זבולון אורלב: והעניין הזה הוא לא רק בקרב אנשים רחוקים ממצוות התורה וממסורת ישראל.

זבולון אורלב: קודם כל בואו נבדוק גם את המחנה שלנו בנושא הזה.

זבולון אורלב: שיעורי ההתבוללות מאיימים על ההישרדות של העם היהודי.

זבולון אורלב: באחרונה נוספה עוד משימה אחת ואתגר מאוד חשוב והיא ההסברה היהודית בתפוצות.

זבולון אורלב: מדינת ישראל כיום נמצאת בחזית מדינית, דיפלומטית קשה ביותר כאשר יש מסע של לגיטימציה חמור נגד עצם הזכות של העם היהודי למדינה ריבונית יהודית משלו כאן בארץ ישראל.

זבולון אורלב: יש מאבק קשה בקמפוסים, בכל מקום אפשרי.

זבולון אורלב: רק לאחרונה התקיים כאן דיון מאוד חשוב שערך הרב יחיאל וסרמן, ראש מערך השירותים הרוחניים בתפוצות בהסתדרות הציונית העולמית עם 150 רבנים ומנהיגי קהילות כדי שגם הם יתגייסו למאבק הזה ובהחלט גם בסוגית הצעירים, במקומות שבהם צעירים יכולים להיות פעילים יש כאן בהחלט גם עדיין כר נרחב לפעולה, ובוודאי נדבר על הדברים האלה.

זבולון אורלב: נכבד עכשיו בדברי פתיחה, מזאב שוורץ לחבר הכנסת זאב בילסקי.

זבולון אורלב: כפי שאמרתי הוא גם היה יושב ראש הסוכנות היהודית וההסתדרות הציונית העולמית, ידיד הציונות הדתית.

זאב בילסקי: אני הגעתי לפה לפני שנתיים ואלמלי הסיוע שקיבלתי מזבולון אני לא יודע אם הייתי מוצא את דרכי פה, ואני מודה לך מבחינת הכרת הטוב.

זאב בילסקי: אני קשור לבני עקיבא לא רק מאז השליחות שלי בדרום אפריקה שכפי שסיפר לכם זבולון הניבה הרבה מאוד ילדים והכול, יש לנו גם נכד שנולד לפני חודש, אז זה גם.

זאב בילסקי: ואני חייב מבחינת הכרת הטוב גם להזכיר את סולי סאקס שהיה הבוס שלי בדרום אפריקה, היה יושב ראש ועדת העלייה.

זבולון אורלב: היום הוא המנכ"ל של תנועת המזרחי העולמית.

זבולון אורלב: .

זאב בילסקי: באמת בתקופה הזאת שהייתי שליח בדרום אפריקה ראיתי יחד עם סולי ומנהיגים אחרים את הציונות במיטבה כפי שהיתה בשנים ההן בדרום אפריקה, ואגיד לכם את האמת, אני ממש מתגעגע, מתגעגע לקהילות ציוניות תומכות ישראל בלי אולי ובלי בערך.

זאב בילסקי: לא שמענו, לא היה אפילו מקרה אחד של התבוללות, של נישואי תערובת.

זאב בילסקי: נישואים היו נישואים, בריתות היו בריתות.

זאב בילסקי: לצערי הרב בשנים האחרונות המצב השתנה ואם אתה שואל אותי זאב מה האתגרים?

זאב בילסקי: אמר את זה כבר זבולון, אצלנו תמיד, למרות שהסוכנות קצת משנה את דעתה היום, אצלנו עלייה זה במקום ראשון.

זאב בילסקי: אנחנו מאמינים שעלייה זה לא רק ציווי בתורה, זה גם ציווי מוסרי, זה גם לטובת העם היהודי.

זאב בילסקי: כאשר אני מדבר עם אנשים על עלייה אני אומר להם את האמת.

זאב בילסקי: אין שום מקום בעולם שאדם יכול לחיות כיהודי את חייו, שום מקום.

זאב בילסקי: בכל מקום אחר הוא מתפשר.

זאב בילסקי: ביקש ממני היושב ראש לומר כמה מילים באנגלית, וזה הקטע שאני רוצה לדבר עליו באנגלית.

זאב בילסקי: There is only one place where a Jew can live as a proud Jew and this is Israel.

זאב בילסקי: This is a reality.

זאב בילסקי: This is the history, this is the present.

זאב בילסקי: Unfortunately that is going to be in the future.

זאב בילסקי: The only place, if it is important for you to maintain your life as a Jew, this is the state of Israel.

זאב בילסקי: Everywhere, and I have been all over, you are always a minority.

זאב בילסקי: It is not up to you, it is up to somebody else and you have to go along.

זאב בילסקי: Here it is up to you.

זאב בילסקי: This is your country.

זאב בילסקי: The bureaucracy is yours, the politics is yours, but this is yours.

זאב בילסקי: It is a big difference.

זאב בילסקי: You create your own state.

זאב בילסקי: It has been in creation only 62 years.

זאב בילסקי: This place is not a geographic place.

זאב בילסקי: It is written in the Bible.

זאב בילסקי: Unfortunately today the Christians know how to read the Bible better then us.

זאב בילסקי: But this is ours, this is the place and the Mitzva of Aliyah is the most important thing for every Jew wherever he is.

זאב בילסקי: Secondly, not everybody can come on Aliyah.

זאב בילסקי: OK I appreciate it.

זאב בילסקי: Come to Israel.

זאב בילסקי: More than 60% of the young generation in North America have never been to Israel, are not here now and will never be in Israel in their life.

זאב בילסקי: This is a very difficult state of affairs where we see that the majority of young generation of Jewish decent from North America does not come to visit here, to touch the Wailing Wall.

זאב בילסקי: I never believed it could happen to us.

זאב בילסקי: מדינת ישראל נמצאת במצב קשה.

זאב בילסקי: אתמול ראש הממשלה אמר שברגע זה מכוונים לעבר מדינת ישראל 60 אלף טילים.

זאב בילסקי: החיזבאללה מצויד ביותר טילים מאשר 90% ממדינות העולם.

זאב בילסקי: אין הרבה מדינות בעולם שיש להם את הכמות של הטילים שיש לחיזבאללה.

זאב בילסקי: כולם מאיימים עלינו.

זאב בילסקי: וכדי לבנות פה מדינה, לא רק בגלל האיומים החיצוניים, אנחנו צריכים אתכם.

זאב בילסקי: אנחנו צריכים את ההזדהות הזאת עם ישראל, אנחנו צריכים אנשים שיעמדו ויגידו, אני תומך במדינת ישראל.

זאב בילסקי: לפני מספר שבועות נסעתי בשליחות הכנסת לאוטווה שבקנדה.

זאב בילסקי: יש פה מישהו מקנדה?

זאב בילסקי: רק אחד.

זאב בילסקי: אתה מבין את העברית שלי?

זבולון אורלב: בבני עקיבא כולם מבינים עברית.

זאב בילסקי: הבחור הזה יש לו ייחוס כי הוא הנכד של ג'ולי קוצינסקי.

זאב בילסקי: ג'ולי קוצינסקי בשבילנו זה אתה יודע, אם היה בעולם עוד 10 אנשים כמו משפחת קוצינסקי היינו בעולם אחר לגמרי.

זאב בילסקי: בכל אופן, אני הייתי בכינוס באוטווה, והסופר אלי ויזל בא לדבר.

זאב בילסקי: היה שם ראש ממשלת קנדה.

זאב בילסקי: ואני רוצה שאתה תדע, תושב קנדה, שזה כבוד היום להיות אזרח של המדינה הזאת.

זאב בילסקי: היחידי בעולם שקם לבמה ואמר, אני תומך במדינת ישראל, לא משנה מה התוצאות.

זאב בילסקי: ותאמינו לי בפוליטיקה יש תוצאות של תמיכה כזאת.

זאב בילסקי: ולכן אני באמת רוצה לקוות שאנחנו נצליח להביא יותר ידידים ממה שיש לנו היום.

זאב בילסקי: תנועת בני עקיבא מאז ומתמיד הייתה זאת שהובילה את הקשר עם מדינת ישראל, את העלייה, את האתגרים שיש לנו פה בפנים.

זאב בילסקי: אנחנו רוצים ליישב את הנגב והגליל.

זאב בילסקי: אנחנו צריכים אנשים צעירים שיבואו ויאמינו בחזון הזה.

זאב בילסקי: אני מאמין שאנחנו נמצא אותם בבני עקיבא.

זאב בילסקי: לכבוד גדול הוא לי להיות מוזמן היום לפתיחה של הכנס הזה כאן.

זאב בילסקי: כפי שאמר היושב ראש אני עוד מעט אצטרך להתנצל וללכת לכמה מה-14 הוועדות שמחכות לי.

זבולון אורלב: שרה בק היתה שליחה.

זבולון אורלב: היום עוסקת בתקשורת, והייתה בוונצואלה.

שרה בק: כשראיתי את כולכם עם חולצות התנועה אמרתי חבל שלא באתי עם חולצת תנועה כי זה הדבר הראשון שבא לי לעשות.

זבולון אורלב: אגב רק שתדעי, עבדת  בכנסת בתקשורת, היה איסור להגיע לכנסת עם חולצות תנועה.

זבולון אורלב: היה לנו כאן מאבק שלם, גם לשר החינוך וגם לי ולכבוד ישיבת ועדת החינוך שציינה 80 שנה לבני עקיבא לפני כשנה, פנינו ליושב ראש הכנסת,  ואמרנו אנחנו גאים בתנועות הנוער שלנו, אז אנא ממך תוציא הוראה שבני תנועות הנוער יכולים לבוא בגאווה עם החולצות שלהם.

זבולון אורלב: ואכן הוא החליט והיום נכנסתם, מסתובבים פה בכנסת עם חולצות בני עקיבא.

זבולון אורלב: את יכולה לבוא עם חולצה כזאת.

שרה בק: אני רוצה לפתוח בסיפור קטן שהיה ממש בהתחלה כאשר רק הגענו לוונצואלה להיות שליחים.

שרה בק: אני קומונרית לשעבר, בעלי רכז הדרכה בבני עקיבא פה בארץ, שנינו היינו מאוד נלהבים עם הילדים ועם כל המזוודות.

שרה בק: הפעילות הכמעט ראשונה שעשינו זו היתה מסיבת חנוכה.

שרה בק: הכנו דיסקים עם המון שירים חסידיים כדי שנוכל לרקוד עם החניכים.

שרה בק: כולם הגיעו לבית הכנסת של הקהילה.

שרה בק: שמנו שירים של אברהם פריד או משהו כזה.

שרה בק: כעבור 5 דקות שכולם היו נורא נבוכים זה עבר לסלסה סוערת ומוסיקה כמו שנהוג בוונצואלה.

שרה בק: חזרנו לדירה שלנו ואמרנו, אוי אוי אוי מה עשינו?

שרה בק: עשינו דיסקוטק בתוך בית כנסת ואיך אנחנו הורסים את הנוער ולמה באנו?

שרה בק: בבוקר פגשנו את רב הקהילה שהיה כל כך נפעם מכמות הילדים שהגיעו לחגוג את חנוכה בבית הכנסת.

שרה בק: הפער היה עצום בין מה שאנחנו חשבנו שזה ציונות דתית ובין מה שהיינו צריכים להבין שאנחנו עושים צעד גדול, שכל החבר'ה בעצם חגגו יהודים עם יהודים, אכלו אוכל כשר, הגיעו למרכז של הקהילה ולא לאיזשהו פאב.

שרה בק: אני חושבת שאנחנו קצת מפונקים פה בארץ בלהבין עד כמה קשה הקשר של יהודים בחוץ לארץ עם היהדות ועם ישראל, וכמה צריך להשקיע הרבה מאוד מאמץ כדי שהקשר הזה יבוא לידי ביטוי, וכמה כל שביב של קשר שאנחנו נותנים ומגישים יד ליהודי תפוצות הוא קשר מאוד חשוב.

שרה בק: בסוף השליחות עשינו מה שקוראים בדרום אמריקה "חילה".

שרה בק: זה סיבוב.

שרה בק: הגיעו איתנו 15 חניכים ישראל, הכירו את ישראל, רובם אחר כך חזרו לתוכניות ונשארו לגור כאן תקופה ארוכה.

שרה בק: אני חושבת שמדינת ישראל צריכה להבין שיש לה אחריות עצומה ליהודי התפוצות.

שרה בק: שמעתי מישהו שתיאר את זה, שיהודי התפוצות דאגו עד עכשיו למדינת ישראל, תרמו הרבה.

שרה בק: מדינת ישראל היה כמו תינוקת קטנה שצריך לעזור לה ולתת לה יד ולתת כסף.

שרה בק: אני חושבת שמדינת ישראל בוגרת מספיק, יציבה מספיק, כדי עכשיו לתת יד אולי להורים הזקנים שנשארו בחוץ לארץ ואנחנו צריכים לתמוך בתנועות הנוער שנמצאות  בחוץ לארץ ואנחנו לא יכולים להשאיר את זה אך ורק לתרומות שמגיעות מיהודי הגולה.

שרה בק: אנחנו נמצאים בימים של קיצוניות דתית וחילונית מאוד גדולה ובימים של אינדיבידואליזם מאוד גדול.

שרה בק: ובדיוק במקום הזה נמצאת תנועת בני עקיבא, לשמור, וזאת משימה כמובן לבני עקיבא בארץ וגם בחוץ לארץ.

שרה בק: גם בחוץ לארץ יש השפעות מאוד גדולות של תנועות שהולכות ומתחרדות שגם מקימות תנועות נוער.

שרה בק: וגם כמובן כל העולם שאנחנו נמצאים בתוכו שמעודד באמת שכל אחד יימצא במקום שלו, יהיה בסדר עם עצמו.

שרה בק: המשימה הגדולה זה לשמור על תורה ועבודה, על הקשר בין שני הדברים.

שרה בק: לצערי יש נטייה להגיד או שאני דתי ואז אני לא חלק ממוסדות המדינה, אני לא מאמין לא בתקשורת, לא בבתי המשפט, לא בכנסת.

שרה בק: הרבה פעמים הדברים האלה עולים וזו סכנה מאוד  גדולה ואנחנו צריכים לעמוד בפרץ הזה ולהגיד, כן, אני דתי, ואני לוקח חלק גם בתקשורת, גם בבתי המשפט, גם בעולם המסחר וגם בכנסת, וזה דבר שאסור לנו לוותר ולהניח לו.

שרה בק: הדבר האחרון, אני מאוד נהנית לראות, לא תמיד זה בא לידי ביטוי בתקשורת מספיק, את הפעילות של בני עקיבא בעולם בשנים האחרונות, אם זה עצרות למען עם ישראל ותפילות גשם וכולי, וכולי.

שרה בק: הדברים האלה שבעצם בני עקיבא הם שגרירים של מדינת ישראל.

שרה בק: זה דבר שהוא בולט, הוא נוכח, בטוח בתוך הקהילות זה נוכח, וכמה שאנחנו נחזק את בני עקיבא בתוך הקהילות ככה זה יבוא לידי ביטוי ויחזק את הקהילות.

שרה בק: והדבר הנוסף זה כמובן עלייה.

שרה בק: לנו נולד ילד בוונצואלה, אז אחד הצלחנו להביא בטוח, עולה אחד.

שרה בק: אני רואה שגם לאט לאט אנשים כן מגיעים מוונצואלה בעיקר לנוכח המצב הקשה כרגע, הרבה יהודים מחפשים את דרכם בתוך הארץ הזאת.

שרה בק: ככל שאנחנו נשקיע מישראל, נראה לתנועות בעולם ולקהילות היהודיות בעולם שלנו חשוב הקשר איתם ככה הקשר הזה יהיה הדדי, ואני מקווה שגם תהיה עלייה יותר גדולה.

זבולון אורלב: באירוע שעשינו לבני עקיבא ישראל, כאמור לפני שנה לציין 80 שנה הזמנו ושאלנו את חברי הכנסת מי מבין 120 חברי הכנסת הם בוגרי בני עקיבא.

זבולון אורלב: התייצבו 16 חברי כנסת שהם בוגרי בני עקיבא ישראל.

זבולון אורלב: לקראת הכינוס הזה גם כן עשינו בדיקה עם זאב ומתברר שיש שני חברי כנסת שלא נמצאים כאן, תיכף אני אגיד גם למה, שהם קשורים עם התנועה העולמית.

זבולון אורלב: אחת היתה שליחה, חברת הכנסת ציפי חוטובלי, היא לא נמצאת כאן כי היא כרגע נמצאת בשליחות של בני עקיבא בארצות הברית והיא נמצאת שם באיזשהו כינוס של אחד מהסניפים שלנו בארצות הברית, אני לא זוכר באיזו מדינה.

זבולון אורלב: יש עוד אחד שהיה המזכ"ל העולמי הראשון של בני עקיבא בברית המועצות, רוסיה, שהוא חבר הכנסת זאב אלקין.

זבולון אורלב: אני אגיד גם למה הוא לא נמצא.

זבולון אורלב: הוא לצערנו יושב שבעה.

זבולון אורלב: אתמול בערב  כשהלכתי לנחם אותו הוא ביקש שאני אמסור את ברכותיו לוועידה.

זבולון אורלב: הוא היה צריך להיות איתנו כאן היום ואנחנו נשלח לו מכאן את תנחומינו.

זבולון אורלב: ויש עוד אחד, חבר הכנסת עתניאל שנלר שגם הוא היה בשליחות של בני עקיבא העולמית בלוס אנג'לס.

זבולון אורלב: אגב גם יחיאל וסרמן פעם היה שליח בלוס אנג'לס.

זבולון אורלב: זה אני זוכר כי אני ביקרתי אותו, והוא כרגע מעביר חוק בוועדת הכספים שאני באתי ממנה, אמרתי לכם שמתקיימות עכשיו 14 ועדות בו זמנית, והחוק הזה קשור בסיוע לירושלים ולכן גם הוא התנצל.

זבולון אורלב: אולי הוא יגיע בהמשך הישיבה.

זבולון אורלב: אז יש שלושה חברי כנסת, שניים שהיו שליחים ואחד אפילו שהיה מזכ"ל של בני עקיבא ברוסיה.

זבולון אורלב: אבל יש לנו גם חברי כנסת כמו שאמרתי לכם גם בבני עקיבא מישראל ואחד מהם הוא חבר הכנסת אורי אורבך שנמצא איתנו ואנחנו נכבד אותו בדברים.

זבולון אורלב: בינתיים נכנס יושב ראש הוועדה לעלייה, קליטה ותפוצות, חבר הכנסת דני דנון, אמרתי לכם שאנחנו נכנסים ויוצאים.

אורי אורבך: שלום לכם, תודה שבאתם, ברכות לרגל כינוס הוועידה.

אורי אורבך: אנחנו בני עקיבא ישראל בטוחים ויודעים שאנחנו מרכז העולם.

אורי אורבך: לכן יש שלוש מילים שבהן אנחנו מכנים את מה שהוא לא פה.

אורי אורבך: או התפוצות, או הגולה או חוץ לארץ.

אורי אורבך: כל המילים האלה אומרות שהתפוצות זה תפוצות ישראל.

אורי אורבך: הגולה היא הגולה הדוויה.

אורי אורבך: וחו"ל זה חו"ל.

אורי אורבך: בחו"ל אנחנו מטיילים בדרך כלל.

אורי אורבך: בגולה אנחנו סובלים, בתפוצות אנחנו נמצאים.

אורי אורבך: ומכאן אנחנו שולחים בדרך כלל לחו"ל, לגולה ולתפוצות את השליחים שלנו אבל בני עקיבא היהודים שגרים שם, אתם השליחים של בני עקיבא.

אורי אורבך: גם אם אתם לא נשלחתם מכאן, אתם שם ואתם השליחים לא רק של בני עקיבא אלא השליחים של העם היהודי.

אורי אורבך: זה תפקיד מאוד חשוב.

אורי אורבך: עד שעושים עלייה או עוברים לגור במודיעין שזה כמעט כמו לעשות עלייה.

אורי אורבך: הכי קרוב.

אורי אורבך: לא צריך ללמוד עברית.

אורי אורבך: עד אז יש לכם תפקיד מאוד משמעותי, זה  תפקיד לשאת את העם היהודי בגולה ובתפוצות על השכם, את המורשת היהודית, את המלחמה בהתבוללות, את המאבק למען מדינת ישראל.

אורי אורבך: זה תפקיד בעל חשיבות גדולה מאוד.

אורי אורבך: גם אנחנו כאן לומדים כמה דברים ממה שקורה בקהילות שלכם.

אורי אורבך: יש פרויקט שאנחנו כסיעה וכציונות דתית עוזרים לקדם.

אורי אורבך: הוא נקרא "תרגישו בבית".

אורי אורבך: אז זה פונה רק אליכם, זה פרויקט פנים ישראלי שבתי הכנסת פונים לציבור המסורתי והחילוני ומזמינים אותו לבתי הכנסת בעיקר בחגים אבל גם בבר מצוות ובשבתות, וזה מודל, ויחד עם רבני צוהר ומעלה, שבמידה רבה אנחנו לומדים אותו ממה שקורה בקהילות הגולה שבתי הכנסת אינם רק מקום לתפילה אלא מקום לפעילות שהיא הרבה מעבר לתפילה, גם לשמחות, גם חלילה לימי אבל, אבל גם מרכז הקהילה היהודית וזה בהחלט מודל שכאן בארץ אנחנו לומדים מחוץ לארץ.

אורי אורבך: נושא אחר שהוא חשוב ואני רוצה לשתף אתכם בו ובהחלט נדבר ונפרוט את זה למעשים, סליחה, אבל אנחנו מדברים על שידוכים.

אורי אורבך: יש את תופעת הרווקות המאוחרת.

אורי אורבך: ככה קראנו לזה.

אורי אורבך: התופעה הזאת היא משותפת לכלל העם היהודי ולכלל בני ובנות עקיבא ואני חושב שגם פה יש לבני עקיבא העולמי ולבני עקיבא מישראל ולבוגרים מקום.

אורי אורבך: יש כל מיני פרויקטים שגם מהם אנחנו צריכים ללמוד מבני עקיבא בתפוצות ובהחלט אפשר לעשות פה שיתופי פעולה לתועלת עם ישראל וכדאי שיהיו לנו עוד בני ובנות עקיבא עתידיים.

אורי אורבך: אז אני ממש שמח שאתם פה ואני שמח שהזמנתם אותנו.

אורי אורבך: שתהיה לכם ועידה מוצלחת, שהות מצוינת, חזרה עצובה אבל מפגש מוצלח ושמח עם בני משפחה בינתיים עד שאתם כולכם תגיעו בעזרת השם לכאן.

זבולון אורלב: אני לא יודע למה אתה מאחל את זה להם.

זבולון אורלב: אתה צריך לאחל את זה לך כי הדליפו לי שאתה גם ציר בוועידה.

אורי אורבך: כל יום אני מגלה שאני ציר בעוד איזה ועידה.

זבולון אורלב: בני עקיבא זה לא עוד ועידה.

אורי אורבך: ברור.

אורי אורבך: זה שיא בקריירה הפוליטית לדעתי.

אורי אורבך: אין לאן לשאוף יותר.

זבולון אורלב: טוב.

זבולון אורלב: כאמור הגיע יושב ראש ועדת עלייה, קליטה ותפוצות חבר הכנסת דני דנון שאני מודה לך על הישיבה המשותפת הזאת.

זבולון אורלב: גם הוא נכנס מאוחר והיות והוא נכנס מאוחר הוא גם יצא יותר מוקדם.

דני דנון: תודה רבה אדוני יושב הראש, חבריי חברי הכנסת, חבריי אנשי תנועות הנוער.

דני דנון: למען הגילוי הנאות אני איש תנועת בית"ר.

זבולון אורלב: אין בן אדם מושלם.

דני דנון: נכון.

דני דנון: נכון.

זבולון אורלב: תמיד גם אפשר לחזור בתשובה.

דני דנון: גדלתי בתנועה וגם גדלתי בתנועות הנוער.

דני דנון: יש לי חברים טובים בתנועות, מזכ"לים של תנועות אחרות שביליתי איתם שנים ארוכות מסביב לשולחן משותף.

דני דנון: אני רוצה, לא לברך אתכם כי כולם בירכו אתכם.

דני דנון: אני גם הייתי בצד השני של השולחן בתור חניך תנועה, בתור מדריך ושליח בארצות הברית ומזכ"ל, את השלבים עברתי.

דני דנון: אני רוצה לתת לכם משימה והמשימה היא שבתור יושב ראש ועדת עלייה וקליטה, זה להביא עוד עולים.

דני דנון: אני יודע שבני עקיבא בניגוד לשאר התנועות לא מפחדים לומר את מה שהם חושבים.

דני דנון: אולי בקהילה לא אוהבים לשמוע את הדברים, אומרים את הדברים בצורה ברורה, והאתגר הגדול שלנו הוא להביא עוד עולים.

דני דנון: אני שם את זה על השולחן.

דני דנון: השנה הגיעו ב-2010, 19 אלף עולים שזה מבורך, זה בעלייה לעומת שנה שעברה אבל זה עדיין בערך מספר הישראלים שבוחרים לעזוב את מדינת ישראל מדי שנה.

דני דנון: זאת אומרת שהמאזן הוא תיקו וזה רע מאוד.

דני דנון: לכן אני בא ואומר לכם היום כאנשים שפועלים בעולם היהודי ואכפת לכם מהעולם היהודי, תילחמו על העולים.

דני דנון: תביאו את העולים מכל מקום, מצרפת, מארצות הברית, מדרום אמריקה, מאוסטרליה, מדרום אפריקה, מהיכן שאתם פועלים ופעילים, תביאו את העולים.

דני דנון: זה מה שמדינת ישראל צריכה ואתם כפעילים יודעים שלעלות זה לא קל.

דני דנון: הרבה מכם עליתם לארץ.

דני דנון: זה קשה, זה מסובך, אבל מבחינת מה שמדינת ישראל צריכה, כיוון שבני עקיבא יכולים היום כן לעשות, זה לעשות עלייה.

דני דנון: אצלנו בבית"ר עוד מנחם בגין וז'בוטינסקי רבו בועידות השנתיות.

דני דנון: היה ציטוט מפורסם, מנחם בגין וז'בוטנסיקי התעמתו בוועידה השנתית.

דני דנון: בסוף ז'בוטינסקי אמר למנחם בגין, "העקרונות שאתה משמיע זה כמו רעש חריקת הדלת של אולם הוועידה".

דני דנון: אז אני לא חושב שהעימותים יהיו כאלה בוועידה שלכם, אבל אם צריך להצביע אני הייתי ממליץ לכם להצביע על הנושא של העלייה, לשים את זה בראש סולם העדיפויות ולהילחם על כך גם במחיר של עימות מול ראשי הקהילות שאתם נמצאים בהן, גם במחיר של עימות עם דור אולי יותר מבוגר.

דני דנון: אבל זה בדיוק התפקיד של תנועת נוער אידיאולוגית חלוצית ציונית, זה להוביל את המחנה.

דני דנון: אני רוצה לברך אתכם.

דני דנון: אני עוקב אחרי הפעילות שלכם, ואין תחרות אדוני היושב ראש.

דני דנון: יש מקום לכל תנועות הנוער הציונות, גם משמאל, גם מימין.

דני דנון: בסך הכול כאשר אנחנו מסתכלים על הדברים אנחנו נלחמים על אותו דבר.

דני דנון: אז יישר כוח גדול לכל העושים והברכה של בני עקיבא בינם לבין עצמם.

זבולון אורלב: אני גם רוצה לקדם בברכה את האורחים שהגיעו אלינו.

זבולון אורלב: כידוע בני עקיבא קשורים עם תנועת המזרחי העולמית והזכרנו שנמצא איתנו סולי סאקס שהוא המנכ"ל של תנועת המזרחי העולמית.

זבולון אורלב: אגב חוץ מזה שאני חבר כנסת אני גם נשיא עמית של תנועת המזרחי העולמית, אז זה גם אולי עוד סיבה שעשינו מאמצים גדולים מאוד שתבואו לכאן ונוכל לקדם את פניכם בברכה.

זבולון אורלב: נמצאים איתנו גם אנשים נוספים מתנועת המזרחי העולמית.

זבולון אורלב: נמצא בני טואטי שהיה שליח שלנו בצרפת.

זבולון אורלב: שמה נפגשנו.

זבולון אורלב: ונמצא איתנו אילן רוט שהוא היה איש בני עקיבא והיום סיפחנו אותו לתנועת המזרחי העולמית.

זבולון אורלב: ונמצא איתנו כאן גם יונתן ליפצר מהמזכירות העולמית, ונמצא איתנו כפי שהזכרתי גם הרב יחיאל וסרמן שהוא חבר הנהלת ההסתדרות הציונית העולמית וראש המערך של השירותים הרוחניים, ונמצאים איתנו שני מזכ"לים לשעבר של התנועה.

זבולון אורלב: אחד מהם זה ידידי הטוב יצחק שטיגליץ שהיה מזכ"ל של בני עקיבא העולמית וכיום הוא המנכ"ל של המערך של השירותים הרוחניים, ונמצא איתנו גם גאל גרינוולד שהוא יהיה סגן היושב ראש של הקרן הקיימת לישראל ואחד משלושת חברי הסיעה של המזרחי במוסדות הלאומיים.אנחנו עכשיו נקרין סרט של 4 דקות על בני עקיבא בתנועה.

זבולון אורלב: (סרט)

זבולון אורלב: תודה רבה לכל הרוקדים והרוקדות והחניכים המקסימים והמדהימים של בני עקיבא ברחבי העולם.

זבולון אורלב: בינתיים הצטרף אלינו עוד חבר כנסת, בוגר בני עקיבא ישראל, חבר הכנסת יעקב כץ.

זבולון אורלב: אנחנו נעביר עכשיו את רשות הדיבור לסגן יושב ראש הקרן הקיימת לישראל, יושב ראש ועד העמותה של בני עקיבא העולמית ומזכ"ל התנועה לשעבר.

זבולון אורלב: אתם יודעים  שלשעבר זה כבר תואר קבוע.

זבולון אורלב: הוא תמיד יהיה המזכ"ל לשעבר.

גאל גרינוולד: קודם כל קשה מאוד לדבר אחרי סרט כזה נחמד.

גאל גרינוולד: בטח כולם רוצים לרקוד או לשיר והדבר האחרון שאנשים רוצים כאן זה לשמוע דיבורים אבל ננסה לעשות את זה בקצרה.

גאל גרינוולד: ראשית אני שמח שנמצאים כאן נציגים של תנועות אחרות כי אחד הדברים שתמיד אפיינו את בני עקיבא זה שבני עקיבא לא פועלים לבד.

גאל גרינוולד: בבני עקיבא אנחנו עובדים ביחד עם כל מרכיבי הקהילה.

גאל גרינוולד: תנועת בני עקיבא לא נפרדת, היא לא מתבדלת, היא פועלת יד ביד עם כולם.

גאל גרינוולד: אני שמח שכלל הנציגים נמצאים כאן, ואני מברך את  זאב על היוזמה הזאת שהוא הזמין את הנציגים של יתר התנועות.

גאל גרינוולד: דבר שני שאני רוצה להגיד לכם, לצירים שבאתם מחוץ לארץ.

גאל גרינוולד: אתם בטח עייפים.

גאל גרינוולד: אני לא בטוח שאתם מבינים כל דבר שקורה כאן.

גאל גרינוולד: אני רוצה לתת מסר אחד.

גאל גרינוולד: שליחות וזה הנושא שתנועת בני עקיבא בחרה, מה זה שליחות?

גאל גרינוולד: שליחות זה דבר אחד.

גאל גרינוולד: אם אפשר להסביר מה זה שליחות, שליחות הכוונה, אל תחשוב רק על עצמך, תחשוב על האחר.

גאל גרינוולד: לא נולדת אך ורק כדי לדאוג לעצמך.

גאל גרינוולד: נולדת כדי לעשות משהו בעולם.

גאל גרינוולד: כאשר משה רבנו, השליח הראשון, יוצא, כתוב, "ויצא משה אל אחיו וירא בסבולתם".

גאל גרינוולד: לא כתוב שמשה עלה לארץ, לא כתוב שמשה הניח תפילין.

גאל גרינוולד: בפעם הראשונה שאנחנו פוגשים את משה רבנו, כתוב שהוא דואג לאחרים.

גאל גרינוולד: אתמול הרב יחיאל וסרמן ידידי שנמצא לידי הביא פסוק שקשור ליציאת מצרים, שקשור למכת חושך.

גאל גרינוולד: איך כתוב שם, "לא ראו איש את אחיו".

גאל גרינוולד: בן אדם שלא מסוגל לראות את השני לא יכול להיות שליח.

גאל גרינוולד: בני עקיבא לקחה על עצמה את השליחות האדירה הזאת להסתכל על אחרים.

גאל גרינוולד: מי שמסתכל על השני, מי שמוכן לדאוג לאחר, אז זה אחד שילך בקהילה ויביא עוד חניך.

גאל גרינוולד: רבותיי, חברות וחניכים, אנחנו מתחננים, תביאו עוד חניכים לסניפים.

גאל גרינוולד: אומר הרב לאו, כל פעם הרב לאו אומר את זה בערב פסח, מדברים על ארבעה בנים שנמצאים מסביב לשולחן.

גאל גרינוולד: הבעיה זה לא ארבעה בנים.

גאל גרינוולד: הבעיה זה הבן החמישי שלא נמצא איתנו.

גאל גרינוולד: זה התפקיד של בני עקיבא.

גאל גרינוולד: התפקיד של בני עקיבא זה להביא את אותו ילד חמישי, לחשוב על מי שלא זכה לקבל חינוך יהודי.

גאל גרינוולד: השליחות של בני עקיבא היא עלייה.

גאל גרינוולד: מה הכוונה עלייה?

גאל גרינוולד: אם אני רק חושב על עצמי אז למה שאני אעזוב את לוס אנג'לס?

גאל גרינוולד: למה שאני אעזוב את פריס?

גאל גרינוולד: אלה מקומות נחמדים מאוד.

גאל גרינוולד: אם אתה שליח, אם אתה חושב על אחרים אז אתה בעצמך תגיע לארץ.

גאל גרינוולד: לפני כמה שנים בארץ היה פיגוע בליל הסדר במלון פארק בנתניה.

גאל גרינוולד: חלק מהאנשים שנמצאים כאן זוכרים את הסיפור הזה.

גאל גרינוולד: אני זוכר שבמוצאי החג אני קיבלתי טלפון, אמרו לי, תשמע גאל, בליל הסדר אחד האנשים שנפצע שם זה חניך בני עקיבא שנמצא בארץ במסגרת ההכשרה.

גאל גרינוולד: כמובן הצוות של בני עקיבא נסע לשם וביקרנו אותו.

גאל גרינוולד: היה שם בחור בשם יואל שנפצע וגם ההורים שלו היו כאן בארץ כדי לבקר אותו.

גאל גרינוולד: אומר לי אותו יואל, אני זוכר, ההורים ביקשו שאני אעזוב את התוכנית.

גאל גרינוולד: הם לא יכולים לסבול יותר את מה שקורה בארץ ואני צריך לחזור.

גאל גרינוולד: כמה ימים לאחר מכן ביקרנו אותו ואמרתי לו, מה אתה עושה יואל?

גאל גרינוולד: הוא אומר, אמרתי להורים שלי שאני נשאר בארץ, ולא רק שאני נשאר בארץ, שבקיץ אני הולך להתגייס לצבא.

גאל גרינוולד: אחר כך התחתן, גר היום בארץ, וזה הסיפור של בני עקיבא.

גאל גרינוולד: כי אם אתה לא רק חושב על עצמך, כי אם אתה שליח אז אתה נשאר בארץ, ואם אתה נשאר בארץ ואתה שליח אז אתה מוכן ללכת לצבא, ואתה מוכן לתרום לחברה ואתה מוכן לתרום למדינה ואתה מוכן לתרום לעם שלך.

גאל גרינוולד: זו השליחות של בני עקיבא.

גאל גרינוולד: אני מודה מאוד גם לחברי הכנסת שנמצאים כאן,  כצל'ה שקיבל אותי כשאני הגעתי לארץ לפני כמה שנים בישיבת בית אל, ואת זבולון ואת אורי.

גאל גרינוולד: אני מברך את זאב ואת רועי על הוועידה ועל מה שהם עושים כדי שבני עקיבא תוכל להוביל את הנושא הזה של שליחות.

גאל גרינוולד: תודה רבה.

גאל גרינוולד: עלו והצליחו, ותדעו שבני עקיבא זה הדבר הכי חשוב.

זבולון אורלב: אנחנו יודעים שבתנועת נוער בדרך כלל הפעולה היא אף פעם לא רק דיבורים, יש גם שירים באמצע.

זבולון אורלב: למרות שזה לא מקובל תוך כדי ישיבת ועדת כנסת שפתאום גם ישירו, אבל החלטתי לחרוג.

זבולון אורלב: זה לא חריגה כי זה חלק מהמהות.

זבולון אורלב: כשמקיימים ישיבה על תנועת נוער אי אפשר לעסוק בדיבורים.

זבולון אורלב: נמצאים כאן חברי להקת המכביסט שהם בוגרי התנועה.

זבולון אורלב: הם בתלבושת אחידה.

זבולון אורלב: אתמול הם הופיעו בערוץ 10 של הטלוויזיה, ואחד מהם גם אמר שהחלום של אימא שלו היה שהוא יופיע בערוץ 10.

זבולון אורלב: אחרי שהוא יופיע בערוץ הכנסת אני בטוח שהחלום גם ישתנה.

זבולון אורלב: אני בטוח, זו הכנסת, כנסת ישראל.

זבולון אורלב: אז אנחנו נאפשר לכם את ההופעה.

זבולון אורלב: (הופעה של המכביסט)

זאב שוורץ: חשוב להגיד שהמכביסט באו במיוחד מבני עקיבא, צפון אמריקה שיש שם את המושבה ואת מח"ח והם יהיו הערב בתיאטרון ירושלים.

זאב שוורץ: זו תהיה ההופעה הראשונה הבכורה של המכביסט בשם בני עקיבא, היום בערב, כולם מוזמנים.

זבולון אורלב: כמו שאמרנו חלק מהאידיאולוגיה הבסיסית של בני עקיבא זה שאנחנו חלק בלתי נפרד מן העם.

זבולון אורלב: אנחנו לא מסתגרים בגטו ואנחנו לא מקימים מחיצות.

זבולון אורלב: אנחנו פועלים כתף אל כתף ובידיים שלובות עם כל חלקי העם לקדם את המטרות של העם היהודי על פי עקרונות הציונות.

זבולון אורלב: ואכן תנועות הנוער הציוניות העולמיות הקימו גוף משותף של מועצת תנועות הנוער העולמיות ובראש המועצה המשותפת עומד סרחיו אדלשטיין.

סרחיו אדלשטיין: קודם כל חייבים להגיד שיושב הראש המשותף השני הוא זאב שוורץ.

סרחיו אדלשטיין: הוא נבחר כבר לפני כמה שנים ושנינו מובילים את המועצה.

סרחיו אדלשטיין: כבר  יותר ממאה שנה, תנועות הנוער כותבות פרק מפואר בהיסטוריה של הציונות.

סרחיו אדלשטיין: בשם מועצת תנועות הנוער הציוניות העולמיות אני רוצה לברך אתכם, לברך את תנועת הנוער המופלאה שקוראים לה בני עקיבא, תנועת נוער שאהבה את המורשת, הפגינה מחויבות לעשייה הציונית, דרך ארץ.

סרחיו אדלשטיין: אלה הדברים היפים שבמאפייניה.

סרחיו אדלשטיין: (בספרדית) אני רוצה בשם מועצת תנועות הנוער העולמיות לברך את כל החברים של בני עקיבא שתהיה להם ועידה מצוינת.

סרחיו אדלשטיין: בחרתם נושא מרתק, נושא שהוא משותף לכל תנועות הנוער והוא בשליחות העם.

סרחיו אדלשטיין: הנושא הזה הוא מגדלור שמראה לנו את הדרך בכל מה שאנחנו עושים ובכל מה שאנחנו צריכים לעשות.

סרחיו אדלשטיין: אין לי ספק שהתוצאה צריכה להיות בסופו של דבר עלייה.

סרחיו אדלשטיין: בני עקיבא, ועל זה אני גם רוצה לברך אתכם, היא מהמובילים, היא מובילה בכמות העולים, במסר המאוד ברור שהיא מביאה.

סרחיו אדלשטיין: שתהיה לכם ועידה מאוד מוצלחת.

סרחיו אדלשטיין: חזק ואמץ בשם כולנו.

זבולון אורלב: אני גם בשם חברי הכנסת רוצה לומר שיש לנו עניין גדול מאוד להמשיך בשיתוף הפעולה ובאמת  גם לעזור ולסייע, גם לקראת התקציב הנוכחי לא הצלחנו מה שקיווינו, אבל אני מקווה שנוכל לסחוף עוד חברי כנסת ומפלגות כאן להבין שתנועות הנוער הציוניות העולמיות עושות שליחות חשובה למען מדינת ישראל והעם היהודי ואני מקווה שהעבודה המשותפת תניב פירות כפי שעושות את זה גם תנועות הנוער הציוניות בישראל.

סרחיו אדלשטיין: ועל זה אנחנו מודים לך גם באמת מקרב לב.

ארתור בינדרב: First of all I want to introduce myself.

ארתור בינדרב: I am Arthur Bonner, the delegate from Germany.

ארתור בינדרב: I am together here with Katia Ovaminska, Sherry Weinberger and Uno Keiser who are also from Germany.

ארתור בינדרב: I think it is the first time that someone from  Germany participates on a world conference so for me as a head of Bnei Akiva in Disldorf in Germany it is a big honor to represent Bnei Akiva Germany in the world conference.

ארתור בינדרב: It seems that when you first hear about Germany you first think about cities like Berlin, Munich, Frankfurt, but you have to know that Diseldorf is the third biggest Jewish community in Germany with 8000 members.

ארתור בינדרב: Till now for political reasons Bnei Akiva in Germany worked in cooperation with other organizations under the name Lehava.

ארתור בינדרב: A little about Germany.

ארתור בינדרב: There are over 200 thousand Jews in Germany and 90% are immigrants from Russia who immigrated after the fall of Iron Curtain.

ארתור בינדרב: Most of them are connected to Judaism.

ארתור בינדרב: The intermarriage among the Jews in Germany is almost 80%.

ארתור בינדרב: In Germany there is no other religious youth movement except of Bnei Akiva.

ארתור בינדרב: Lehava was established more than 10 years ago by the Shalich Eli Stern.

ארתור בינדרב: He established it in Berlin.

ארתור בינדרב: Every year we have Shilchim.

ארתור בינדרב: We have Lehava in the biggest cities in Germany like Berlin, Munich, Kelnn, Dresdetn, Hamburg and Diseldorf.

ארתור בינדרב: However in the last two years we do not have Shlichim anymore in Diseldorf and other cities except for Berlin.

ארתור בינדרב: In Diseldorf I re established Lehave with big help of Eli Stern.

ארתור בינדרב: The concept was clear and easy, Zionistic  religious movement with the emphasis on Torah and Avoda.

ארתור בינדרב: Now we have a group of 40 people in my city at the ages between 17 and 24.

ארתור בינדרב: Our standard program, we are meeting on Saturdays and holidays.

ארתור בינדרב: Chairman Zevulun Orlev:      Do you know what is the meaning of Lehava?

ארתור בינדרב: Arthur Bonner:      Lehava is fire.

ארתור בינדרב: We take Zionism as our main focus.

ארתור בינדרב: We have different projects with the community and the National Association of the Jewish communities in the north of Germany.

ארתור בינדרב: For example the last big project was Hannuka Caravan in East Germany.

ארתור בינדרב: It was organized by Lehava Disseldorf with the shlicot from Lehava and Torah of Zion.

ארתור בינדרב: We visited Jewish communities in Germany with this project so we were exposed our mission to more than 300 youngsters.

ארתור בינדרב: Of course that was a big deal.

ארתור בינדרב: So that main Jewish newspaper in Germany Yiddeshe Ankamienkolt  that you can buy anywhere covered the story of this event.

ארתור בינדרב: Also last summer we organized a Taglit group special to East Germany.

ארתור בינדרב: I am very proud to say that this group was comprised with 20 of youth who I guided and they were never before in Israel.

ארתור בינדרב: So it was a big deal.

ארתור בינדרב: On the 9th of November the Shoa Remembrance Day in Germany we had a Holocaust survivor to our group.

ארתור בינדרב: This came about through the cooperation of Lehava and the mayor of Diseldorf.

ארתור בינדרב: This project was very important for us because the Holocaust survivor who spoke to us was one of the last survivors from the our city and she told us about Jewish life in the community before the Holocaust.

ארתור בינדרב: Our goals for next year and the years ahead are first of all to cooperate more closely with Lehava in Dresden.

ארתור בינדרב: Our second goal is to get more and more people to Hachshara.

ארתור בינדרב: This is important for people who are intending to make Aliyah.

ארתור בינדרב: We are working on this with the community so that this is spread all over Germany.

ארתור בינדרב: It is important for us that Bnei Akiva will be working independently in Germany under the name of Bnei Akiva and not under the name of Lehava.

ארתור בינדרב: We will cooperate with Bnei Akiva Europe.

ארתור בינדרב: This will be a very big step for us.

ארתור בינדרב: So thank you.

שרטי הולץ: אני בוגר בני עקיבא שוויץ וקיבלתי את הזכות לדבר פה במשכן כנסת  ישראל כנציג בני עקיבא אירופה.

שרטי הולץ: בשנת 1997 הצטרפתי כחניך לתנועה.

שרטי הולץ: מאז עברתי את רוב שלבי חיי בליווי בני עקיבא.

שרטי הולץ: בשנה שעברה כשהייתי בארץ בתוכנית הכשרה של בני עקיבא.

שרטי הולץ: כך זכיתי להכיר את ישראל ממבט חדש, מבט יותר פנימי שתרם להבנת הארץ שלי.

שרטי הולץ: כרגע אני לומד באוניברסיטה בלוצרן ובמקביל אני עובד כמטפל בבית אבות וכעוזר בבית לאנשים עם מוגבלות שכלית.

שרטי הולץ: תמיד חלמתי ללמוד רפואה בישראל.

שרטי הולץ: בימים האלה אני מתכונן למבחן הפסיכומטרי פה בארץ.

שרטי הולץ: למרות שהבחינה אינה מוצעת בגרמנית או בשביל איטלקים באיטלקית או בשביל שוודים בשוודית.

זבולון אורלב: זה דיון אחר בוועדת החינוך שאני מטפל בזה.

שרטי הולץ: טוב, זה לא נותן לי את אותם הסיכויים אבל אני מקווה לקבל ציון מספיק גבוה כדי להתקבל לרפואה.

שרטי הולץ: משימתי בבני עקיבא היא להקים כעת סניף חדש בעיר ג'נבה.

שרטי הולץ: אין כרגע בקהילה שום תנועת נוער יהודית.

שרטי הולץ: צעירים יוכלו להרוויח ממסגרת חברתית חינוכית איכותית.

שרטי הולץ: כך אפשר לשפר את הידע ואת המחוברות של הצעירים ליהדות ולארץ ישראל.

שרטי הולץ: מעבר לכך בני עקיבא מאפשר להם לבנות רשת חברתית יהודית.

שרטי הולץ: זה עוזר להם להתמצא בתור יהודים בעולם לא יהודי, מה שגם עזר לי ולחבריי.

שרטי הולץ: חניכים ובוגרים של בני עקיבא סביב העולם ובמיוחד באירופה נפגשים אם אנטישמיות גוברת ושנאה כלפי מדינת ישראל.

שרטי הולץ: הרבה מאומות העולם אינם מבדילים בין ישראלים ליהודים ולכן הם תופסים את החלטות המדינה כהחלטות יהודיות.

שרטי הולץ: כתוצאה מכך מצופה מאיתנו, היהודים בתפוצות להיות שגרירי הסברה של הישראלים ולהגן על פעולות מדינת ישראל.

שרטי הולץ: לפיכך אני מבקש מכם חברי הכנסת לזכור שההחלטות שאתם מקבלים והרושם שאתם משקפים משפיע לא רק על ישראל והמזרח התיכון אלא עלול להשפיע גם על כל יהודי ויהודי בעולם.

שרטי הולץ: חברי הכנסת הנכבדים דרככם אני אהיה מסוגל להיות גאה, לפעול לא רק כנציג אירופה בישראל אלא גם כנציג ישראל באירופה.

שאול פינברג: אני כאן ברשות השליחה מאוסטרליה.

שאול פינברג: אני רוצה לשאול בגלל שכל הזמן אנחנו שומעים שיש ביטויים מטורפים של חמאס וכל המחבלים וכל מיני קבוצות.

שאול פינברג: כל הזמן אנשים מהסברה שואלים אותנו מה הביטוי שלנו, מה אנחנו יכולים לומר?

שאול פינברג: ואני שואל את כולם כאן מה אנחנו יכולים לומר?

שאול פינברג: מה אנחנו יכולים לשאול?

שאול פינברג: מה יכול להיות הביטוי שלנו?

זבולון אורלב: אני חושב שכמו שאמרתי מקודם שלצעירים בכלל ובני עקיבא בפרט יכולה להיות שליחות הסברתית חשובה מאוד.

זבולון אורלב: אני משוכנע שבני עקיבא העולמית יכולים לתת לכם חומר מה אתם יכולים לענות בנושאים שונים שמדברים עליהם בקמפוסים, שמדברים עליהם במרכזים הקהילתיים ובמקומות אחרים ואתם יכולים לעשות שליחות מאוד חשובה בכך שתיאבקו על דעת הקהל בקהילה היהודית, בכלל גם מחוץ לקהילה היהודית.

זבולון אורלב: למדינת ישראל יש תשובות מצוינות לכל בעיה כי כל האויבים שלנו בעצם מעוניינים לעשות לגיטימציה לזכות שלנו, של העם היהודי לחיות כאן ויש הרבה תשובות מצוינות.

זבולון אורלב: כאן עכשיו זה לא הזמן לפרט אותן אבל אנחנו מאוד זקוקים ליהודי העולם שיעזרו למדינת ישראל במאבק בהתמודדות באתגר הזה של ההסברה.

זבולון אורלב: אני יודע שהערבים בכל העולם עוזרים לפלשתינים, עוזרים למדינות ערב.

זבולון אורלב: אנחנו צריכים לבקש מהיהודים לעשות יותר ממה שהם עשו עד עכשיו ואני אשמח אם בני עקיבא תראה לעצמה משימה גם בתחום הזה של ההסברה, תוציא חומרים ותדריך אתכם איך אתם יכולים לעשות לא רק בתגובה אלא גם ביוזמה שלכם, ביציאה שלכם מהסניף, יציאה מבית הכנסת אל הקהל הרחב כדי להסביר את העמדות של מדינת ישראל.

זבולון אורלב: אני רואה שגם חבר הכנסת יעקב כץ רוצה להוסיף משהו.

יעקב כץ: קודם כל ברכות ליושב הראש על ארגון הישיבה המלבבת והמרגשת הזאת.

יעקב כץ: אני מאוד מתרגש לראות את כל תנועות הנוער.

יעקב כץ: תודה לכם שבאתם ושימחתם אותנו ואנחנו מבטיחים להיות שליחים נאמנים של כל תנועות הנוער אבל במיוחד של בני עקיבא כי כולנו בוגרי בני עקיבא וברוך השם אנחנו מנסים גם פה בכנסת להגשים את שאיפות בני עקיבא.

יעקב כץ: אנחנו בפסח הקרוב נגיד מה שאמרו אבות אבותינו בכל קהילות ישראל וסיפר עכשיו ארתור מגרמניה מה קורה עכשיו בגרמניה, בדיסלדורף אחרי כל כך הרבה שנים  מזמן הקודם.

יעקב כץ: אנחנו צריכים לדעת שבכל דור ודור עומדים עלינו לכלותנו והקדוש ברוך הוא מצילנו מידם.

יעקב כץ: לפעמים צריך לומר גם מידינו אבל זה בעיקר מידם.

יעקב כץ: וצריך לומר שלצערנו הרב, אבל זה גם למזלנו, החמאס כמו החיזבאללה, מהדרום ומהצפון מכריזים השכם והערב מה שמכריז אחמד דיניג'אד באיראן שהוא רוצה לכלות את העם היהודי כמו שהכריז היטלר לפני 70 ו-80 שנה בריש גלה באופן ברור, ולכן המלחמה בחמאס היא מלחמה בנאציזם, היא מלחמה בהיטלריזם.

יעקב כץ: חמאס והיטלר ונאציזם זה אותו דבר.

יעקב כץ: לכן ככה צריך להתייחס ואפשר להשתמש בארגומנט הזה כי עבר משהו על היהודים לפני 70 שנה.

יעקב כץ: איבדנו 6 מיליון יהודים וזו טראומה קשה שאמנם מתוכה מדינת ישראל אבל לא התאוששנו ממנה.

יעקב כץ: הם לא מתביישים לומר, זו המדיניות שלהם, זו המטרה שלהם, הם חוזרים ואומרים את זה.

יעקב כץ: לצערנו הרב גם בטלוויזיה  ובעיתונות ובבתי הספר של אש"ף ביהודה ושומרון החינוך הוא דומה להשמדת מדינת ישראל וצריך לדעת את זה ולהילחם בזה ולעמוד על נפשנו, ובעזרת השם נעשה ונצליח.

שאול פינברג: גם אני יודע שהנושא של הוועידה עכשיו זה שליחות.

שאול פינברג: השליחים שבני עקיבא שולחים לתפוצות זה הדבר הכי חשוב בתנועה.

שאול פינברג: וזה הזמן שאני יכול לומר שהערכתי מה שהם עשו.

שאול פינברג: כאילו זו אותה העיר אחרי כמה שנים.

זבולון אורלב: בינתיים חברי כנסת נכנסים וגם עכשיו שרים באים, ונכנס אלינו עכשיו שר ההסברה והתפוצות חבר הכנסת יולי אדלשטיין שמכבד אותנו.

זבולון אורלב: הוא קיים את מצוות העלייה.

זבולון אורלב: אנחנו רוצים להתחיל לסיים כי יש עוד דברי סיום של יושב ראש הנשיאות של הוועידה הרב וסרמן.

זבולון אורלב: ואחרי זה אנחנו רוצים לשיר את המנון התנועה.

זבולון אורלב: כבר דיברנו על המשימה החדשה שיש היום לבני עקיבא מעבר למשימות של העלייה והמאבק על החינוך היהודי והזהות היהודי.

זבולון אורלב: גם על עניין ההסברה בעולם.

יולי יואל אדלשטיין: קודם כל יישר כוח ליושב ראש הוועדה שמקיים את האירוע ולכם ברוכים הבאים.

יולי יואל אדלשטיין: ראשית, חוץ מלהיות במצב של אחד האוהדים ולומר עד כמה שהתנועה נהדרת אני אגיד שני דברים.

יולי יואל אדלשטיין: ההתגייסות של התנועה ברחבי העולם וגם כאן בארץ בימים של העלייה הגדולה הן מברית המועצות לשעבר והן מאתיופיה, היתה פשוט התגייסות מעוררת הערכה ואני אומר את זה גם כמי שקיים את מצוות העלייה וגם כמי שהיה פעיל בארגוני עולים ולאחר מכן כחבר כנסת וכשר הקליטה.

יולי יואל אדלשטיין: אין לי אלא לומר יישר כוח גדול על כל הפעילות שנעשתה.

יולי יואל אדלשטיין: בימים אלה, בכובע הנוכחי של ההסברה והתפוצות, כל בר דעת מבין שהיום התדמית של מדינת ישראל והניסיונות לעקור את עצם הלגיטימציה של הקיום שלנו הם לא פחות איום אסטרטגי מטיל זה או אחר שמכוון לכיווננו.

יולי יואל אדלשטיין: גם כן על אותו משקל כל בר דעת מבין שאם עוד חמש דקות אפילו עוד חצי שעה, שגריר זה או אחר או שר זה או אחר יופיע בפני תקשורת, לא מזה תבוא הישועה.

יולי יואל אדלשטיין: מדובר רק בדרך אחת שהיא אפשרית להיאבק בזה וזה מאמץ עממי עם תשתית מאוד רחבה של כל ידידי ישראל, יהודים ולא יהודים ברחבי העולם על מנת לנסות ולהראות את התמונה האמיתית.

יולי יואל אדלשטיין: לא להתיפייף ולא להסביר שאנחנו הכי טובים בעולם ולא להסביר שאנחנו תמיד צודקים, אבל להראות את מדינת ישראל האמיתית, המגוונת עם הבעיות  אבל גם עם היתרונות שלה, שלא רק עוסקת במאבקים אלא באלף ואחד דברים.

יולי יואל אדלשטיין: זה עתה הזכרתי את קליטת העלייה, רק בואו נחשוב איזו עוד מדינה היתה יכולה לקלוט מיליון כשהיא בעצמה עם אוכלוסייה של 6 מיליון, ותחשבו על פרופורציות נכונות לגבי כל מדינה אחרת.

יולי יואל אדלשטיין: ואיזה עוד מדינה היתה יכולה להגיע להישגים כפי שהגענו בכל התחומים, בהיי טק, ברפואה,  בתרבות, פרסי נובל וכל דבר, תוך כדי כל המאבק הזה על קיומנו, ואם נצליח כולנו להבליט את הצד הזה עם הצד היהודי הייחודי שלנו אני סמוך ובטוח שמאוד נקשה על שונאינו, תסלחו לי על הביטוי הלא פרלמנטארי, לבלבל את המוח  בציבור הרחב לגבי מדינתנו "הנוראית, התוקפנית, הגזענית" וכן הלאה.

יולי יואל אדלשטיין: אנחנו פשוט נצליח אם כולנו נפעל להעביר את השיח למקום אחר ואני קורא לכם גם להתגייס לזה וגם מבטיח שאנחנו תמיד נהיה לעזר מבחינת המקורות והחומרים וההכשרות וכל הדברים שנדרשים מאיתנו.

זבולון אורלב: את דברי הסיום יאמר יושב ראש הנשיאות של הוועידה הי"ב בני עקיבא העולמית.

יחיאל וסרמן: תודה רבה יושב ראש הוועדה חבר הכנסת זבולון אורלב, שר ההסברה והתפוצות יולי אדלשטיין, חברי כנסת, חברים וחברות, אני שמח מאוד שבמסגרת הוועידה יש מושב מיוחד פה במשכן של כנסת ישראל.

יחיאל וסרמן: יישר כוח לחבר הכנסת זבולון אורלב שמארח אותנו ולא בכדי הדבר הזה שובץ על ידי זאב שוורץ וצוות ההיגוי, ומפה יוצא הכוח שלנו, של כל עם ישראל, פה  הריבון של העם היהודי במדינת ישראל שגם מקרין על התפוצות.

יחיאל וסרמן: הנושא של הוועידה הוא בשליחות המדינה וזה נפל יפה בפרשת "בשלח" שההפטרה מתארת את גבורתה של דבורה אשת לפידות שבשיר הניצחון במלחמה היא נתנה שיר הלל למתנדבים בעם והיא גינתה את המשתמטים.

יחיאל וסרמן: בכך שבני עקיבא נטלה על עצמה את רוח ההתנדבות והיא עושה את זה הלכה למעשה היא ראויה לברכה.

יחיאל וסרמן: אבל כאשר משלחים את המתנדבים בעם זה לא אומר לנוח על זרי הדפנה.

יחיאל וסרמן: עד היום בני עקיבא רשמה בין דפיה דברים מזהירים בחיי העם היהודי בתפוצות.

יחיאל וסרמן: היא הגיעה לכל מקום ומקום ודאגו לטיפוח הקשר למדינת ישראל ולחיזוק הקשר לעם ישראל ולמורשת ישראל.

יחיאל וסרמן: והיום שמענו פה גם משימה נוספת שאתם יכולים להירתם אליה לצעירים.

יחיאל וסרמן: זה נושא ההסברה של מדינת ישראל.

יחיאל וסרמן: לא רק המבוגרים, לא רק הרבנים, אלא גם הצעירים, כל אחד צריך לראות את עצמו כאילו הוא נוטל את המשימה על כתפיו.

יחיאל וסרמן: ואני מאחל לבני עקיבא שתלך מחיל אל חיל וכולנו נצא מפה ממשכן הכנסת מחוזקים, מאוחדים, ונירתם לאתגרים החדשים שרובצים לפתחנו וצפויים לנו בשנה הקרובה ובתקופה הקרובה.

זבולון אורלב: אנחנו נסכם את הישיבה ונאמר שועדת החינוך, התרבות והספורט יחד עם ועדת עלייה, הקליטה והתפוצות של הכנסת, הוועדות מברכות את הוועידה הי"ב של תנועת בני עקיבא העולמית לרגל ההתכנסות שלהם כאן בירושלים.

זבולון אורלב: הוועדות רואות חשיבות רבה בפעילות של בני עקיבא העולמית ברחבי העולם.

זבולון אורלב: הוועדות מציינות את ההישגים ואת ההצלחות של התנועה וגם בכך שהן פועלות בתחום העלייה ובתחום החינוך היהודי.

זבולון אורלב: הוועדות פונות אל תנועת בני עקיבא כמו גם אל יתר התנועות הציוניות העולמיות  בכך שיגבירו את פעילותן בתחום העלייה ובתחום החינוך היהודי ויוסיפו משימה חדשה חשובה שהגדיר אותה השר יולי אדלשטיין כמשימה אסטרטגית והמשימה היא בתחום ההסברה הישראלית מול מסע הדה לגיטימציה שמנהלים כנגד קיומה של מדינת ישראל כמדינת העם היהודי וזאת יכולה להיות הצלחה גדולה כיוון שלנוער ולצעירים תמיד יש מרץ, אנרגיה, יצירתיות, הרבה יותר גבוהה מאשר לנו לעולם המבוגרים.

זבולון אורלב: אז אנחנו מאחלים לכם בהצלחה רבה.

זבולון אורלב: לאחר שנשיר את המנון התנועה כפי שביקש המזכ"ל, זה שוב לא מקובל אבל אני לא יכול לעמוד בפני בקשה כזאת.

זבולון אורלב: אנחנו מזמינים אתכם לעלות למליאת הכנסת, חלק ביציע הכבוד, חלק ביציע הרגיל.

זבולון אורלב: ואנחנו גם נבקש מיושב ראש הכנסת שבדבריו גם יברך את חברי הועידה.

זבולון אורלב: אני רוצה להודות לזאב שוורץ שמאוד  טרח על הישיבה הזאת.

זבולון אורלב: זאת נראית לכם ישיבה רגילה אבל הישיבה היא לא רגילה.

זבולון אורלב: מגיעות לו הרבה ברכות על כך שהוא הצליח להביא את המשימה הזאת לכלל שלמות.

זבולון אורלב: ותודה כמובן לצוותים של שתי הוועדות, המנהלות של שתי הוועדות, יחד עם חבריי יושבי הראש הקבועים של הוועדות, חבר הכנסת אלכס מילר וחבר הכנסת דני דנון שהקצו את הזמן לקיום הישיבה המיוחדת ולכל האורחים.

זבולון אורלב: (שירת המנון התנועה)

זבולון אורלב: תודה לכם.

זבולון אורלב: הישיבה נעולה.